text: আবু ইব্রাহীমের মৃত্যু বাঙালি লেখক শহীদুল জহির রচিত বাংলা উপন্যাস। এটি ২০০৯ সালের ৪ ফেব্রুয়ারি মাওলা ব্রাদার্স থেকে মরণোত্তোর প্রকাশিত জহিরের চতুর্থ এবং সর্বশেষ উপন্যাস। তৎকালীন স্বৈরশাসক হুসেইন মুহাম্মদ এরশাদের শাসনামলের পটভূমিতে রচিত এটি একটি নাতিদীর্ঘ উপন্যাস, যার কাহিনি গভীর ব্যঞ্জনাসমৃদ্ধ এবং মানবিক অভিজ্ঞতার ভাষ্য। উপন্যাসটির উৎসর্গপত্রে লেখা হয়েছে: "মানুষের মুত্যু অবশ্যই হয়, কিন্তু মৃত্যুর তাৎপর্য ভিন্ন। প্রচীন চীনে সিমা ছিয়েন নামক একজন সাহিত্যিক বলেছিলেন মানুষের মৃত্যু অনিবার্য, কিন্তু তার তাৎপর্য হবে থাই পাহাড়ের চেয়েও ভারী বা বেলে হাঁসের পালকের চেয়েও হালকা।" উপন্যাসটি ২০০৯ সালে প্রথম আলো বর্ষসেরা বই পুরস্কার লাভ করে।
  
  সারাংশ
  কাহিনি মূল চরিত্র আবু ইব্রাহীম প্রকৃতপক্ষে একজন অসুখি মানুষ। পেশায় যিনি একজন সরকারি কর্মকর্তা। ইব্রাহীমের সংকটাপন্ন জীবনে তার স্ত্রী, কন্যা, সহকর্মী, ঘুষদাতা ব্যবসায়ী ও পুরোনো বান্ধবীর সঙ্গে তার নিরুপায় মিথস্ক্রিয়ার চিত্র উপন্যাসের উপজীব্য বিষয়। উপন্যাসের পটভূমি গড়ে উঠেছে ঢাকার বেইলি রোডের সরকারি কলোনি, ঢাকা বিশ্ববিদ্যালয়, মতিঝিল, সচিবালয় ও সিরাজগঞ্জের এলাকায়।
  
  চরিত্র
   আবু ইব্রাহীম - সরকারি কর্মচারী
   মমতা - আবু ইব্রাহীমের স্ত্রী
   বিন্দু - আবু ইব্রাহীমের কন্যা 
   হেলেন - আবু ইব্রাহীমের সহপাঠী 
   সিদ্দিক হোসেন - অফিসের বস
  
  প্রকাশ
  গ্রন্থাকারে প্রকাশের পূর্বে আবু ইব্রাহীমের মৃত্যু ১৯৯১ সালের ৮ জুন নিপুণ পত্রিকায় প্রকাশিত হয়। পরবর্তীতে ঢাকার মাওলা ব্রাদার্স থেকে ২০০৯ সালের ফেব্রুয়ারিতে প্রথম এবং ২০২০ সালের ফেব্রুয়ারিতে এর তৃতীয় মুদ্রণ প্রকাশিত হয়।
  
  পুরস্কার
  
  তথ্যসূত্র
  
  সূত্র
  
  বহিঃসংযোগ
   
  
  বিষয়শ্রেণী:২০০৯-এর বই
  বিষয়শ্রেণী:২০০৯-এর উপন্যাস
  বিষয়শ্রেণী:২০০৯-এর বাংলাদেশি উপন্যাস
  বিষয়শ্রেণী:বাংলা উপন্যাস
  বিষয়শ্রেণী:বাংলা ভাষার বাংলাদেশী উপন্যাস
  বিষয়শ্রেণী:শহীদুল জহিরের উপন্যাস
  বিষয়শ্রেণী:প্রথম আলো বর্ষসেরা বই
  বিষয়শ্রেণী:মৃত্যু সম্পর্কে উপন্যাস
  বিষয়শ্রেণী:মরণোত্তর প্রকাশিত উপন্যাস
title: আবু ইব্রাহীমের মৃত্যু